कोविड ने बदले भारत में नौकरियों के ट्रेंड…आने वाला समय चैलेंजिंग होगा
Which job will be in demand in future in India? Ecommerce and IT to Healthcare, and Renewable energy - (Agriculture, Infrastructure, Transportation) 3.5 ट्रिलियन डॉलर की GDP के साथ दुनिया की 5 सबसे बड़ी अर्थव्यवस्थाओं में से एक है। कोविड-19 के बाद भारत के जॉब और एम्प्लॉयमेंट के रुझानों में महत्वपूर्ण बदलाव हुए हैं।
अगले एक साल के लिए इंडिया के जॉब ट्रेंड्स
कोविड-19 महामारी से पहले, भारत की इकोनॉमी दुनिया में सबसे तेजी से बढ़ने वाली अर्थव्यवस्थाओं में से एक थी। हालांकि, महामारी का इस पर गंभीर प्रभाव पड़ा। फिर भी आज, भारत की इकोनॉमी लगभग 3.5 ट्रिलियन डॉलर की GDP के साथ दुनिया की 5 सबसे बड़ी अर्थव्यवस्थाओं में से एक है। कोविड-19 के बाद भारत के जॉब और एम्प्लॉयमेंट के रुझानों में महत्वपूर्ण बदलाव हुए हैं।
ये तो सभी महसूस कर रहे हैं कि निश्चित नौकरी और रेगुलर ग्रोथ अब बहुत कम प्रतिशत प्रोफेशनल्स को ही मिल पा रही है। रातों-रात कम्पनियों की पालिसी बदल जाती है, और ले-ऑफ (नौकरी से बर्खास्तगी) हो जाती है। ऐसे में सिक्योरिटी कैसे तलाशें?
करिअर फंडा में स्वागत!
आइए जानते हैं भारत के अगले एक साल तक रहने वाले कुछ जॉब ट्रेंड्स के बारे में।
1) लेस इज मोर (Less is More)
इस बदलाव भरे माहौल में कंपनियों में सबसे अधिक जरूरत उन लोगों की रहने वाली है जो 4 स्किल्स एक साथ लेकर चलते हैं – (a) टेक्निकल नॉलेज, (b) मैनेजमेंट स्किल्स, (c) कम्युनिकेशन और (d) कोऑर्डिनेशन स्किल्स, और इनके बलबूते पर कम प्रयासों में अधिक रिजल्ट देने में कामयाब होते हैं।
उदाहरण के लिए 'डिजिटल मार्केटिंग मैनेजर' के पद को लीजिए जो सोशल मीडिया, ईमेल और सर्च इंजन जैसे विभिन्न डिजिटल चैनलों के माध्यम से कंपनियों को अपने टारगेट ऑडियंस तक ऑनलाइन पहुंचने और उन्हें जोड़ने में मदद करते हैं।
वे डेटा का विश्लेषण कर सबसे प्रभावी मार्केटिंग रणनीतियों की पहचान करके, परिणामों को अधिकतम करने में मदद करते हैं।
ऐसे अन्य पद हैं ऑपरेशंस एनालिस्ट, कस्टमर सक्सेस मैनेजर (ग्राहकों को बनाए रखने में मदद करते हैं), बिजनेस एनालिस्ट, प्रोजेक्ट मैनेजर आदि।
जैसा ऊपर बताया है इन पदों के लिए डाटा एनालिसिस का टेक्निकल नॉलेज, मैनेजमेंट, कम्युनिकेशन और कोऑर्डिनेशन स्किल्स की आवश्यकता होती है। यदि आप इस बात को समझ लें, और अपनी बाउंड्री को एक्सपैंड कर लें, तो फायदा होगा।
2) ई-कॉमर्स और IT (Ecommerce and IT)
कोविड-19 ने ई-कॉमर्स और डिजिटल तकनीकों के विकास को गति दी है। अब लोग फिल्म देखने से लेकर कपड़े खरीदने और राशन मांगने तक ऑनलाइन जा रहे हैं। इस ट्रेंड के जारी रहने की उम्मीद है, जिससे ई-कॉमर्स, IT और संबंधित क्षेत्रों में प्रोफेशनल्स की मांग बढ़ेगी।
इस क्षेत्र में वेबसाइट डेवलपर्स, प्रोग्रामर्स के ट्रेडिशनल पदों के अलावा यूजर एक्सपीरिएंस राइटर, सायबर सिक्योरिटी एक्सपर्ट्स, एजुकेटर्स और ट्रेनर्स, कंटेंट स्पेशलिस्ट, कंटेंट स्ट्रैटेजिस्ट आदि पदों पर लोगों की आवश्यकता होगी।
इस क्षेत्र में कुछ नए कार्यों जैसे ड्रोन पायलटिंग, ड्रोन फोटोग्राफी, ड्रोन मैपिंग, कॉपी राइटर्स आदि का आना रोचक है।
IT में प्लग-एंड-प्ले सॉफ्टवेयर आने के बाद अब अनेकों कंपनियां उतने प्रोफेशनल हायर नहीं कर रहीं, जितने वो करती थीं।
3) हेल्थ केयर (Healthcare)
महामारी के बाद लोगों में हेल्थ को लेकर अवेयरनेस बढ़ी है इसलिए हेल्थ प्रोफेशनल्स (जैसे फिजियोथेरेपिस्ट, डेंटिस्ट, दूसरे डॉक्टर्स) मेडिकल रिसर्चर्स और दवा कंपनियों में स्टाफ आदि की मांग बढ़ने की संभावना है। भारत मेडिकल टूरिज्म के लिए भी एक लोकप्रिय गंतव्य बनता जा रहा है, जो इस क्षेत्र में रोजगार के अवसर पैदा कर सकता है।
4) रिन्यूएबल एनर्जी (Renewable energy)
भारत ने 2030 तक 450 GW (अभी की कुल इन्सटाल्ड केपेसिटी से अधिक) प्राप्त करने का महत्वाकांक्षी लक्ष्य रखा है। इसमें सोलर, विंड और हाइड्रोइलेक्ट्रिक सहित रिन्यूएबल एनर्जी क्षेत्र में रोजगार के अवसर पैदा हो सकते है।
राजस्थान और गुजरात जैसे राज्यों में घर-घर में सोलर पैनल लगना अब आम होता जा रहा है। कंपनियां सस्टेनेबिलिटी को बढ़ावा देने के लिए अधिक ध्यान केंद्रित कर रही हैं, तो सस्टेनेबिलिटी मैनेजर (Sustainability Manager) जैसी ग्रीन नौकरियां भी बढ़ रही हैं।
इस तरह ग्रीन जॉब्स के बढ़ने की सम्भावना ऑस्ट्रेलिया, ब्राजील, फ्रांस, जर्मनी और भारत सहित कुल 13 देशों में हैं।
5) एग्रीकल्चर, इंफ्रास्ट्रक्चर और ट्रांसपोर्टेशन (Agriculture, Infrastructure, Transportation)
मार्च 2023 की सरकारी रिपोर्ट बताती है कि कृषि में भारत के लेबर फोर्स का 45% से अधिक लगा हुआ है। भारत में सदाबहार क्षेत्र के की तरह एग्रीकल्चर रोजगार के एक बड़ा क्षेत्र बना रहेगा।
हालांकि गड़बड़ ये है कि जिस स्ट्रक्चरल ट्रांसफॉर्मेशन (Structural Transformation) से भारत 2002 से 2012 तक गुजरा, जिसमें कृषि में लगे लोग काम होते गए, और इंडस्ट्री में बढ़ते गए, वो अब पूरी तरह से थम गया है। भारत में इंडस्ट्री में जॉब्स नेट बेसिस पर बढ़ ही नहीं रहे हैं।
भारत सरकार ने सड़कों, रेलवे और हवाई अड्डों सहित बुनियादी ढांचे के विकास में भारी निवेश करने की योजनाओं की घोषणा की है। कई प्रोजेक्ट्स बन कर तैयार हैं और कई अन्य पर काम चल रहा हैं। इससे कंस्ट्रक्शन, इंजीनियरिंग और संबंधित क्षेत्रों में रोजगार के अवसर सृजित हो सकते हैं।
सारांश 
यह कहा जा सकता है कि, निकट भविष्य में जबकि भारत के लिए आर्थिक दृष्टिकोण अनिश्चित है, कुछ ऐसे क्षेत्र हैं जिनमें वृद्धि होने की उम्मीद है। इन अवसरों का लाभ उठाने के लिए हेल्थ केयर, ई-कॉमर्स और आईटी, ग्रीन एनर्जी, एग्रीकल्चर, इंफ्रास्ट्रक्चर और ट्रांसपोर्ट आदि क्षेत्र में अच्छे जॉब्स हो सकते हैं।
वर्तमान में सॉफ्ट स्किल्स के महत्व को स्वीकार किया गया है, जिसमें क्रिटिकल थिंकिंग, प्रॉब्लम सॉल्विंग, क्रिएटिविटी, इमोशनल इंटेलिजेंस, टीम वर्क और फ्लेक्सिबिलिटी पर जोर दिया जाता है। साथ ही सभी चीजों के ऑनलाइन होने के चलते जॉब्स के लिए रिक्र्यूटमेंट्स के भी ऑनलाइन अर्थात वर्चुअल जॉब फेयर, ऑनलाइन इंटरव्यू, ऑनलाइन टेस्ट और रिक्रूटमेंट ऑटोमेशन से होने का ट्रेंड बढ़ेगा।
आज का करिअर फंडा है कि तमाम पोटेंशियल्स के साथ भारत का जॉब मार्केट अगले एक साल तक चैलेंजिंग, कॉम्पिटिटिव, और इवॉल्विंग बना रहेगा।
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) कारगिल युद्ध पर बनी ‘लक्ष्य’ फिल्म से सबक:जिंदगी का मकसद तय करें और मुश्किलों से डरे बिना आगे बढ़ें
2) रियल लाइफ स्पाइडर मैन से लें जीत के सबक:पूरी तैयारी रखें, मंजिल पर फोकस करें और हार ना मानें
3) ENGLISH से जुड़े 13 रोचक फैक्ट:1.70 लाख शब्द हैं अंग्रेजी में…सबसे ज्यादा इस्तेमाल होता है लेटर E
4) किसानों की स्किल बढ़ाने की 8 योजनाएं:सरकार दे रही है मौका...स्किल डेवलपमेंट से ही बढ़ेगी हर किसान की आमदनी
5) कॉम्पिटिटिव एग्जाम्स से 4 बड़े सबक:पॉजिटिव एटीट्यूड बनाए रखें, अपना बेस्ट दें...लेकिन प्लान-B भी तैयार रखें
6) आप भी पहचान सकते हैं किसी की सुसाइडल टेंडेंसी:सुसाइड की टेंडेंसी आसपास दिखे तो इसे रोकने के 6 तरीके
7) इन 5 फील्ड में खत्म हो सकते हैं जॉब्स:पोस्ट ऑफिस से डेटा एंट्री तक नौकरियों पर नई टेक्नोलॉजी से संकट